මීගොඩ නගරයේ බීමතින් අශෝභන ලෙස හැසිරුණ කාන්තාවකට, හෝමාගම අතිරේක දිසා විනිසුරු හා මහේස්ත්‍රාත් සුමිත් පෙරේරා මහතා විසින් රුපියල් දෙදහසක දඩ මුදලක් නියම කරනු ලැබ නැවත මෙවැනි සිද්ධියක් සම්බන්ධව අධිකරණයට ඉදිරිපත් කළහොත් සිර දඬුවම් ලබාදෙන බවට අවවාද කර සිටියේය.මෙලෙස දඩ මුදල් ගෙවීමට සහ සිර දඬුවම් ලබා දෙන බවට අවවාද කරනු ලැබුවේ ගොඩගම පැල්පොළවත්ත ප්‍රදේශයේ පදිංචි මාලිනීගේ මාලිනී බුලත්සිංහල නැමැති කාන්තාවකටය.පාදුක්ක පොලිසියේ නිලධාරීන් පිරිසක් මෙම කාන්තාව මීගොඩ ආර්ථික මධ්‍යස්ථානය ඉදිරිපිට බීමතින් මහමග යන අයට බැණ වදිමින්, අශෝභන අයුරින් සිටියදී අත්අඩංගුවට ගෙන අධිකරණය හමුවට ඉදිරිපත් කිරීමට පියවර ගෙන තිබුණි..